Misa za stradale iz Dvorišća u Domovinskom i Drugom svjetskom ratu
2024-10-29 14:00 - 15:00 (Europe/Helsinki)
Sisački biskup Vlado Košić predvodit će u utorak, 29. listopada, u 14 sati kod kapele sv. Antuna Padovanskog u Dvorišću (župa Viduševac) misno slavlje povodom otkrivanja spomenika braniteljima i civilima iz ovog mjesta stradalima u Domovinskom i Drugom svjetskom ratu.

Duhovna obnova u Ivanić-Gradu
2024-10-29 18:25 - 2024-10-31 21:00
Duhovna obnova uoči svetkovine Svih svetih i spomena svih pokojnika „Vjerujem u život vječni“ održat će se od utorka, 29., do četvrtka, 31. listopada, u Maloj dvorani Pučkog otvorenog učilišta u Ivanić-Gradu. Voditelj duhovne obnove bit će fra Ante Vučković, a kroz tri dana razmatrat će se o bolima, patnjama i misteriju smrti, ali i o nadi i svjetlu koje donosi Isusovo uskrsnuće. Svakoga dana program započinje u 18.25 molitvom krunice, slijedi u 19.00 sveta misa te nakon mise predavanje, duhovni nagovor i klanjanje pred Presvetim.
